# Nòva Caledònia

Nòva Caledònia (var. Nava Caledònia, Nuòva Caledònia; en francés: Nouvelle-Calédonie) o Canaquia es un país situat dins lo sud oèst de l'Ocean Pacific, al sud de Vanuatu, aperaquí a 1210 km a l'èst d'Austràlia. A l'estatut de una collectivitat francesa sui generis e se tròba a 20 000 km de la França metropolitana. L'archipèla, qu'es part de la region Melanesia, inclutz l'illa principala de Tèrra Granda, las Illas de la Leialtat, las Illas Chesterfield, l'archipèla de Belep, l'Illa dels pins, e mantuns illons. Canaquia a una superfícia de 18 576 km². Sa populacion èra de 271 407 abitants al recensament de 2019 formada d'una mescla de canac (los abitants indigèns), d'europèus (caldoches, franceses de metropòla), de polinesian (subretot wallisians), d'asiatics, amb tanben qualques pès negres e nòrd africans. La capitala del territòri es Nomea.
Lo gentilici es canac, -a (o caledonian, -a).

## Geografia

Canaquia es un ensemble d'illas e d'archipèlas melanesians de l'ocean Pacific Sud, situat dins la mar de Coralh en Oceania luènha a l'entorn de las coordenadas 21° 30' Sud 165° 30' Est, a 1 407 km a l'èst-nòrd-èst d'Austràlia (Double Island Point) e 1 477 km al nòrd-nòrd-oèst de la punta septentrionala de l'illa del Nòrd, en Nòva Zelanda. Lo país insulari de Vanuatu la confronta al nòrd-nòrd-èst e Port Vila es alunhat de Nomea de 539 km. Cobrís una superfícia terrèstra totala de 18 575,5 km$^2$ e aperaquí 3 400 km de còstas.
Canaquia es centrada a l'entorn d'una illa principala, la Tèrra Granda. Comprend tanben mai d'un ensembles d'illas pus pichonas, las illas Belep al nòrd-oèst de la Grande Terre, l'illa dels Pins al sud-èst, las illas de la Leialtat al nòrd-èst (Ouvéa, Lifou, Tiga e Maré), pus luènh a l'oèst l'archipèla de las illas Chesterfield e los escuèlhs de Bellone.
Sus una superfícia d'aperaquí 16 360,8 km$^2$, la Grande Terre es de luènh la mai granda de totas las illas neocaledonianas. S'estira del nòrd-oèst al sud-èst sus près de 400 km en longor e 50 a 70 km en largor. Es percorreguda sus tota sa longor per una cadena montanhosa, que lo punt culminant, lo mont Panié, s'enauça a 1 628 mètres (5 344 pès) d'altitud.

## Galariá

* Vista de la baia dei Tartugas
* Estèu de coralh a Lifo
* Panorama dau sud de Granda Tèrra

## Nòtas

* ↑ Afirmat dins: Institut Nacional de l'Estatistica e dels Estudis Economics. Títol: Recensement de la population effectué en Nouvelle-Calédonie en 2014. Data de publicacion: 1r febrièr 2015.
* 1 2 «Preconizacions del Conselh de la Lenga Occitana» (en occitan) p. 123.
* ↑ Chiffres clés géographiquesinstitut de la statistique et des études économiques Nouvelle-Calédonie (ISEE).
* ↑ IGN Magazine Modèl:Numéro54, p. 9.
* ↑ « Un archipel du Pacifique sud », présentation générale de la Nouvelle-Calédonie sur le site du vice-rectorat.
* ↑ Références : IGN (carte sur le Géoportail) e Modèl:Ligam brisé présentant la Nouvelle-Calédonie (bien que le document annonce des altitudes contradictoires de 1 628 m e 1 629 m).
| Austràlia | Austràlia · Illa Norfolk |
| Melanesia | Timòr Èst · Fiji · Molucas , Nòva Guinèa Occidentala (partidas d'Indonesia) · Nòva Caledònia · Papoa-Nòva Guinèa · Illas Salamon · Vanuatu |
| Micronesia | Guam · Kiribati · Illas Marshall · Illas Mariannas del Nòrd · Micronesia · Nauru · Belau |
| Polinesia | Samoa Americana · Illas Cook · Polinesia Francesa · Hawaii · Nòva Zelanda · Niue · Pitcairn · Samoa · Tokelau · Tònga · Tuvalu · Illas Wallis e Futuna |